J บวกกว่า 4% โบรกฯ มองรายได้มั่นคงระยะยาว ให้เป้า 3.5 บ.
J แกร่งกว่าตลาด โดย ณ เวลา 10.19 น. ราคาอยู่ที่ 2.94 บาท บวก 0.12 บาท หรือ 4.26% สูงสุดที่ 3 บาท ต่ำสุดที่ 2.88 บาท มูลค่าซื้อขายที่ 93.29 ล้านบาท ด้านบล.คันทรี่ กรุ๊ป มองราคาหุ้นไม่แพง แนวโน้มรายได้มั่นคงในระยะยาว ให้เป้า 3.5 บ.
11 ธ.ค. 2558

ผู้สื่อข่าวรายงานว่า ราคาหุ้นบริษัท เจเอเอส แอสเซ็ท จำกัด (มหาชน) หรือ J ณ เวลา 10.19น. ราคาอยู่ที่ 2.94 บาท บวก 0.12 บาท หรือ 4.26% สูงสุดที่ 3 บาท ต่ำสุดที่ 2.88 บาท มูลค่าซื้อขายที่ 93.29 ล้านบาทขณะที่ดัชนีตลาดหุ้นไทยโดยรวมลบ 0.54%
บล.คันทรี่ กรุ๊ป ระบุในบทวิเคราะห์ว่า หุ้น J มีราคาไม่แพง ขณะที่แนวโน้มรายได้มีความมั่นคงระยะยาว และเติบโตไปเรื่อยๆ จาก 3 รูปแบบธุรกิจ คือ การบริหารพื้นที่เช่าภายในศูนย์การค้าในส่วนที่เรียกว่า “IT Junction”,พัฒนาและบริหารพื้นที่ในรูปแบบตลาดชุมชนภายใต้ ชื่อ “J Market” และการพัฒนาและบริหารพื้นที่ในรูปแบบศูนย์การค้าชุมชน ภายใต้ชื่อ “The Jas” ซึ่งจะคล้ายคลึงกับบริษัท สยามฟิวเจอร์ ดีเวลลอปเมนท์ จำกัด (มหาชน) หรือ SF ช่วงที่เพิ่งก่อตั้งใหม่ๆ จากนั้นขยายตัวใหญ่โต ซึ่งหาก J มีพัฒนาการในแบบเดียวกัน อนาคตจะยิ่งใหญ่ไม่แพ้กัน
ทั้งนี้ เมื่อมองอย่าง conservative หากปีหน้าโตเพียง 10% และให้ค่า PE ที่ 14 เท่า เหมือน SF จะได้ราคาเหมาะสม 3.5 บาท ไม่ต่ำกว่านี้